
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρίσκεται στην 
οδό Ερυθραίας - Πλατεία Ν. Κορδελιού στη Νέα Κρήνη του 
Δήμου Καλαμαριάς της Θεσ/νίκης και καθορισμός ειδικών 


όρων προστασίας και περιορισμών δόμησης. 1 

Χαρακτηρισμός ως διατηρητέου του κτιρίου που βρίσκεται στην 
οδό Βενιζέλου 51 του Δήμου Θεσσαλονίκης και καθορισμός 

ειδικών όρων προστασίας και περιορισμών δόμησης. 2 

Χαρακτηρισμός ως διατηρητέων των κτιρίων που βρίσκονται στον 
οικισμό Κόρθι της Νήσου Άνδρου φερόμενα ως ιδιοκτησίες και 

καθορισμός ειδικών όρων και περιορισμών δόμησης. 3 

Χαρακτηρισμός ως διατηρητέου του κτιρίου που βρίσκεται 
στον οικισμό Θέρμη Λέσβου, φερόμενο ως ιδιοκτησία Ιω¬ 
άννη Γιαννέλη- θεοδοσιάδη, και καθορισμός ειδικών όρων 
και περιορισμών δόμησής του.:. 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 4648 , 3(1) 

Χαρακτηρισμός ως διατηρητέου του κτιρίου που βρίσκεται στην οδό 
Ερυθραίας — Πλατεία Ν. Κορδελιού στη Νέα Κρήνη του Δήμου 
Καλαμαριάς της θεσ/νίκης και καθορισμός ειδικών όρων προ¬ 
στασίας και περιορισμών δόμησης. 

Ο ΥΠΟΥΡΓΟΣ ΒΟΡΕΙΑΣ ΕΛΛΑΔΑΣ 

' Εχοντας υπόψη: 

1. Τις δ/ξεις του Ν. 1577/85 «Γενικός Οικοδομικός Κανονισμός» 
(ΦΕΚ 210Α) και ειδικότερα των άρθρων 3 και 4 αυτού. 

2. Τις δ/ξεις του Π. Δ/τος 358/1986 «Καθορισμός αρμοδιοτήτων 
Υπουργείου Βόρειας Ελλάδας» (ΦΕΚ 158 Α'). 

3. Τις δ/ξεις του Π. Δ/τος 437/85 «καθορισμός και ανακατανομή 
των αρμοδιοτήτων των Υπουργείων» (ΦΕΚ 157Α). 

4. Τις δ/ξεις του Π. Δ/τος 353/85 «Μεταβίβαση αρμοδιοτήτων στη 
Δ/νση Οικισμού Θεσ/νίκης και στη Νομαρχία Θεσ/νίκης» (ΦΕΚ 128 

Α'). 

5. Την 75724/1151/83 κοινή απόφαση των Υπουργών Προ¬ 
εδρίας της Κυβέρνησης και Χωροταξίας, Οικισμού και Περιβάλ¬ 
λοντος (ΦΕΚ 767Β), όπως τροποποιήθηκε με την 
28112/356/85 όμοια απόφαση (ΦΕΚ 205 Β). 

6. Την από 7.7.86 αιτιολογημένη έκθεση της Δ/νσης Οικισμού 
Θεσ/νίκης που κοινοποιήθηκε στη Μ. Χατζηγώγου και την από 14. 
10.1986 ένσταση της ενδιαφερομένης, 


7. Τη γνωμοδότηση της 13/8.7.86 συνεδρίασης της- Ε11ΑΕ της 
Δ/νσης Οικισμού θεσ/νίκης, αποφασίζουμε: 

Άρθρο 1. 

Χαρακτηρίζουμε ως διατηρητέες κατασκευές το διώροφο κτίριο, 
την περίφραξη και το παλιό συντριβάνι της οδού Ερυθραίας Πλα¬ 
τείας Ν. Κορδελιού στη Νέα* Κρήνη :τσυ .ρυμοτομικού σχεδίου του 
Δήμου Καλαμαριάς, όπως .φαίνεται σημειωμένο με «διαγράμμιση 
στο σχετικό πρωτότυπο δι«ΤΡ α μμ« σε κλίμακα 1:500, που θεωρή¬ 
θηκε από την Προϊστάμενη τής ,Δ/νσης Όικισμού^έα/νίκης και 
που συνοπτικό του αντίτυπο δημοσιεύεται με .την παρούσα απόφαση 
επειδή αποτελεί αξιόλογη αρχιτεκτονική μαρτυρία,; των, αστικών 
επαύλεων του 1930 στην περιοχή. 

Άρθρο 2. 

1. Στις χαρακτηρισμένες ως διατηρητέες κατασκευές απαγορεύεται 
κάθε αφαίρεση, αλλοίωση ή καταστροφή τόσο των επί μέρους αρχιτεκτο¬ 
νικών ή διακοσμητικών στοιχείων τους όσο και του ίδιου του κτιρίου. 

2. Επιτρέπεται η επισκευή κι ο εκσυγχρονισμός των εγκαταστά¬ 
σεων, η στατική ενίσχυση, η εσωτερική διαρρύθμιση — χωρίς να θι- 
γούν τα διακοσμητικά στοιχεία των οροφών και το κλιμακοστάσιο - 
όπως και κάθε επέμβαση για λόγους στατικούς ή λειτουργικούς εφό¬ 
σον, δεν αλλοιώνεται ο γενικός αρχιτεκτονικός χαρακτήρας και οι βα- 

,-αικές αρχές της σύνθεσης του κτιρίου. - 

3. Οποϊάδήποτε οικοδομική εργασία στο εξωτερικό ή εσωτερικό 
του διατηρητέου κτιρίου ή στον ακάλυπτου χώρο του οικοπέδου όπως 
και η τοποθέτηση επιγραφής εγκρίνεται από την Επιτροπή Πολεοδο- 
μικού και Αρχιτεκτονικού Ελέγχου (ΕΠΑΕ). 

4. Δεν επιτρέπεται η τοποθέτηση φωτεινών επιγραφών ή δια¬ 
φημιστικών πινακίδων στην πρόσοψη, στους εξώστες, ή στο δώμα 
του κτιρίου. Στην πρόσοψη του κτιρίου επιτρέπεται η τοποθέτηση 
επιγραφών περιορισμένων διαστάσεων που πληροφορούν για τυ- 
χόν χρήση των χώρων του κτιρίου. 

5. Η στερέωση των επιγραφών στην πρόσοψη του κτιρίου επιβάλλε¬ 
ται να γίνεται κατά τρόπο που να μην επιφέρει μόνιμη βλάβη σ’ αυτή 
ή αλλοίωση ή καταστροφή των αρχιτεκτονικών της στοιχείων. 

6. Σε περίπτωση τοποθέτησης στο κτίριο περισσότερων από μία 
επιγραφών ή προσθήκης επιγραφής εξετάζεται η συνολική τοποθέ¬ 
τηση και σύνθεσή τους στο κτίριο. 

7. Η ισχύς της απόφασης αυτής αρχίζει από τη δημοσίευσή της 
στην Εφημερίδα της Κυβερνήσεως. 

Θεσσαλονίκη, 29 Δεκεμβρίου 1986 

Ο ΥΠΟΥΡΓΟΣ 

Γ. ΠΑΠΑΔΟΠΟΥΛΟΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΤΕΤΑΡΤΟ) 


Αριθ. 4647 (2) 

Χαρακτηρισμός ως διατηρητέου του χτιρίου που βρίσκεται στην οδό 

Βενιζέλόυ 51 του Δήμου Θεσσαλονίκης και καθορισμός ειδικών 

όρων προστασίας και περιορισμών δόμησης. 

Ο ΥΠΟΥΡΓΟΣ 
ΒΟΡΕΙΑΣ ΕΛΛΑΔΑΣ 

’ Εχοντας υπόψη: 

1. Τις δ/ξεις του Ν. 1577/85 «Γενικός Οικοδομικός Κανονισμός» 
(ΦΕΚ 210Α) και ειδικότερα των άρθρων 3 και 4 αυτού. 

2. Τις δ/ξεις του Π. Δ'/τος 358/1986 «Καθορισμός αρμοδιοτήτων 
Υπουργείου Βόρειας Ελλάδας» (ΦΕΚ 158 Α'). 

3. Τις δ/ξεις του Π. Δ/τος 437/85 «καθορισμός και ανακατανομή 
των αρμοδιοτήττων των Υπουργείων» (ΦΕΚ 157Α). 

4. Τις δ/ξεις του Π. Δ/τος 353/85 «Μεταβίβαση αρμοδιοτήτων στη 
Δ/νση Οικισμού θεσ/νίκης και στη Νομαρχία θεσ/νίκης» (ΦΕΚ 128 

Α')· 

5. Την 75724/1151/83 κοινή απόφαση των Υπουργών Προ¬ 
εδρίας της Κυβέρνησεως και Χωροταξίας, Οικισμού και Περιβάλ¬ 
λοντος (ΦΕΚ 767Β), όπως τροποποιήθηκε με την 
28112/356/85 όμοια απόφαση (ΦΕΚ 205 Β). 

6. Την από 11.11.86 αιτιολογημένη έκθεση της Δ/νση; Οικισμού 
θεσ/νίκης που κοινοποιήθηκε στους ενδιαφερομένους, στις 20.11.1986 
και 25 .11.1986. 

7. Τη γνωμοδότηση της 25/12.11.1986 συνεδρίασης της 
ΕΠΑΕ της Δ/νσης Οικισμού θεσ/νίκης. 

8. Την από 1.12.1986· δήλωση του Δ. Τουσιάχη με την-οποία 
αποδέχεται την πρόταση χαρακτηρισμού του κτιρίου της οδού Βενιζέ- 
λου 51της θεσ/νίκης ως διατηρητέου, αποφασίζουμε: 

. ’Αρθρο 1. 

Χαρακτηρίζουμε ως διατηρητέο το πενταόροφο κτίριό της οδού 
Βενιζέλόυ 51 τον ρυμοτομικού σχεδίου της θεσ/νίκης, όπως 
φαίνε¬ 
ται σημειωμένο με διαγράμμιση στο σχετικό πρωτότυπο διά¬ 
γραμμα σε κλίμακα 1:500 που θεωρήθηκε από την Προϊστάμενη 
της Δ/νσης Οικισμού θεσ/νίκης και που συνοπτικό τον αντίτυπο 
δημοσιεύεται με την παρούσα απόφαση επειδή αποτελεί αξιόλογη 
μαρτυρία της ανοικοδόμησης του 1930 μετά από την καταστρο¬ 
φική πυρκαγιά του κέντρου της πόλης. 

Άρθρο 2. 

1. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή τόσο των επί μέρους αρχιτεκτονι¬ 
κών ή διακοαμητικών στοιχείων του όσο και του ίδιου του κτιρίου. 


2. Επιτρέπεται η επισκευή κι ο εκσυγχρονισμός των εγκαταστά¬ 
σεων, η στατική ενίσχυση, η εσωτερική διαρρύθμιση — χωρίς να θι- 
γούν τα διακοσμητικά στοιχεία ίων οροφών, το κλιμακοστάσιο, το 
μικρό σκεπαστό αίθριο και οι πόρτες εισόδου των διαμερισμάτων — 
όπως και κάθε επέμβαση για λόγους στατικούς ή λειτουργικούς εφό¬ 
σον δεν αλλοιώνεται ο γενικός αρχιτεκτονικός χαρακτήρας και οι βα¬ 
σικές αρχές της σύνθεσης του κτιρίου. 

3. Οποιαδήποτε οικοδομική εργασία στο εξωτερικό ή εσωτερικό 
του διατηρητέου κτιρίου ή στον ακάλυπτου χώρο του οικοπέδου όπως 
και η τοποθέτηση επιγραφής εγκρίνεται από την Επιτροπή Πολεοδο- 
μικού και Αρχιτεκτονικού Ελέγχου (ΕΠΑΕ). 

4. Δεν επιτρέπεται η τοποθέτηση φωτεινών επιγραφών ή δια¬ 
φημιστικών πινακίδων στην πρόσοψη, στους εξώστες, στα προστε¬ 
γάσματα ή στο δώμα του χτιρίου. 

Στην πρόσοψη του κτιρίου επιτρέπεται η τοποθέτηση επιγραφών περιορι¬ 
σμένων διαστάσεων που πληροφορούν για τυχόν χρήση των χώρων του 
κτιρίου. 

5. Η στερέωση των επιγραφών στην πρόσοψη του χτιρίου επιβάλλε¬ 
ται να γίνεται κατά τρόπο που να μην επιφέρει μόνιμη βλάβη σ’ αυτή 
ή αλλοίωση ή καταστροφή των αρχιτεκτονικών της στοιχείων. 

6. Σε περίπτωση τοποθέτησης στο κτίριο περισσότερων από μία 
επιγραφών ή προσθήκης επιγραφής εξετάζεται η συνολική τοποθέτηση 
και σύνθεσή τους στο κτίριο. Η Ε.Π.Α.Ε. μπορεί να επιβάλει τροπο¬ 
ποιήσεις στις ήδη υπάρχουσες επιγραφές με σκοπό την. επίτευξη του 
αρτιότερου αισθητικού αποτελέσματος. 

7. Μέσα σε έξη (6) μήνες από τη δημοσίευση της απόφασης αυτής 
επιβάλλεται στους ιδιοκτήτες η υποβολή στην Ε.Π.Α.Ε. έγχρωμων 
φωτογραφιών της πρόσοψης του κτιρίου προκειμένου να ελεγχθεί η 
εναρμόνιση των επιγραφών στη μορφολογία του. 

Εάν από τον έλεγχο αυτό προκόψει η-μη εναρμόνιση της επιγρα¬ 
φής με τη μορφολογία του κτιρίου^ οι ενδιαφερόμενοι είναι υποχρεω¬ 
μένοι μέσα σε έξη (6) μήνες από την κοινοποίηση της σχετικής 
γνωμοδότησης της Ε.Π.Α.Ε. να την αφαΐρέσόυν άλλως εφαρμόζο¬ 
νται οι διατάξεις περί αυθαιρέτων. 

Σε περίπτωση μη έγκαιρης υποβολής των παραπάνω φωτογρα¬ 
φιών οι τυχόν υπάρχουσες επιγραφές θεωρούνται αυθαίρετες και υπό- 
κεινται στις διατάξεις περί αυθαιρέτων. 

Η ισχύς της απόφασης αυτής αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 29 Δεκεμβρίου 1986 
Ο ΥΠΟΥΡΓΟΣ 

Γ. ΠΑΠΑΔΟΠΟΥΛΟΣ 

Αριθ. 87656/8498 (3) 

Χαρακτηρισμός ως διατηρητέων των κτιρίων που βρίσκονται στον 
οικισμό Κόρθι της Νήσου Άνδρου φερόμίνα ως ιδιοκτησίες: 
α. Μίχάλη Απαλάκη το κτίριο επί της πλατείας Ηρώων, 
β. Μίρκας- Μαρίας Χατζηλιά και Αχιλλέα Απαλάκη το κτίριο επί της 
πλατείας Ηρώων. 

γ. Μαρίας Παπασταθοπούλου το κτίριο επί του Κεντρικού Εμπορικού 
δρόμου και καθορισμός ειδικών όρων και περιορισμών δόμησης. 

Ο ΥΠΟΥΡΓΟΣ ΑΙΓΑΙΟΥ 

’ Εχοντας υπόψη: 

1. Τις διατάξεις του ν. 1577/1985 (ΦΕΚ 210/Α) και ειδικό¬ 
τερα τα άρθρα 3 και 4 (παρ. 2). 

2. Την υπ’ αρ. 75724/1151/30.12.1983 κοινή απόφαση 
των Υπουργών Προεδρίας Κυβερνήσεως και Χωροταξίας Οικι¬ 
σμού και Περιβάλλοντος (ΦΕΚ 767/Β) και ειδικότερα το άρθρο 
5, όπως τροποποιήθηκε με την υπ’ αρ. 28112/356/17.4.1985 
όμοια απόφαση (ΦΕΚ 205/Β/85). 

3. Το υπ’ αρ. 1/1986 Π. δ/γμα (ΦΕΚ 1/Α) και ειδικότερα τα 
άρθρα 2 (παρ. 3ζ) πε'ριπτ. α.α.) και 5 αυτού. 

4. Την από 29.9.1986 αιτιολογική έκθεση της Δ/νσης Παραδο¬ 
σιακών Οικισμών και Περιβάλλοντος (Γ7) του ΥΠΕΧΩΔΕ. 

5. Την από 28.11.86 απάντηση του Μιχάλη Απαλάκη, την από 
2.12.86 απάντηση της Μίρκας- Μαρίας Χατζηλιά και Αχιλλέα Απα¬ 
λάκη, καθώς και την παρέλευση της προθεσμίας που ορίζεται από τις 
διατάξεις του άρθρου 4 παρ. 2 του Ν. 1577/85, χωρίς να περιέλθει 
στη Δ/νση Παραδοσιακών Οικισμών απάντηση της Μαρίας Παπαστα¬ 
θοπούλου για τυχόν αντιρρήσεις του, αποφασίζουμε: 

1. Χαρακτηρίζονται ως διατηρητέα τα κτίρια που βρίσκονται στον 
οικισμό Κόρθι της νήσου Άνδρου, φερόμενα ως ιδιοκτησίες: 

Α. Μιχάλη Απαλάκη το κτίριο που βρίσκεται επί της πλατείας Ηρώων. 
Β. Μίρκας- Μαρίας Χατζηλιά και Αχιλλέα Απαλάκη το κτίριο που 
βρίσκεται επί της πλατείας Ηρώων. 


Γ. Μαρίας Παπασταθοπούλου το κτίριο που βρίσκεται επί του κε¬ 
ντρικού εμπορικού δρόμου, όπως τα κτίρια αυτά φαίνονται σημειω¬ 
μένα με διαγράμμιση και με τα στοιχεία Α, Β και Γ αντίστοιχα στο 
σχετικό πρωτότυπο τοπογραφικό διάγραμμα σε κλίμακα 1/500 που 
θεωρήθηκε από τον Προϊστάμενο της Δ/νσης Πολεοδομικών Εφαρμο¬ 
γών του ΥΠΕΧΩΔΕ με την υπ’ αρ. 87656/1986 πράξη του και που 
συνοπτικό του αντίτυπο δημοσιεύεται με την παρούσα απόφαση γιατί 
αποτελούν αντιπροσωπευτικά δείγματα της τοπικής παραδοσιακής 
αρχιτεκτονικής και συμβάλλουν στην διατήρηση του πολεοδομικού 
ιστού του οικισμού. 

2. Στα χαρακτηριζόμενα ως διατηρητέα κτίρια απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών 
και διακοσμητικών στοιχείων τους. 

3. Επιτρέπεται η επισκευή, ο εκσυγχρονισμός των εγκαταστάσεων 
η ενίσχυση του φέρσντα οργανισμού, η εσωτερική διαρρύθμιση καθώς 
και επεμβάσεις για λόγους λειτουργικούς των διατηρητέων κτιρίων 
εφόσον δεν αλλοιώνεται ο αρχιτεκτονικός χαρακτήρας τους. 

4. Δεν επιτρέπεται η τοποθέτηση φωτεινών ή μη επιγραφών και 
διαφημίσεων σε οποιαδήποτε θέση των κτιρίων. Επιτρέπεται μόνο η 
τοποθέτηση επιγραφών περιορισμένων διαστάσεων που υποδηλώνουν 
τυχόν χρήσεις των κτιρίων μετά από έγκριση της Επιτροπής Πολεο- 
δομικού και Αρχιτεκτονικού Ελέγχου (ΕΠΑΕ). 

5. Για οποιαδήποτε επέμβαση στο εξωτερικό ή εσωτερικό των δια¬ 
τηρητέων κτιρίων απαιτείται η έγκριση της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 29 Δεκεμβρίου 1986 
ο ΥΠΟΥΡΓΟΙ 

ΚΟΣΜΑΣ ΣΦΥΡΙΟΥ 








ΕΦΗΜΕΡΙΕ ΤΗΣΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 64384/3892 (4) 

Χαρακτηρισμός ως διατηρητέου του κτιρίου που βρίσκεται στον οικισμό 

θέρμη Λέσβου, φερόμενο ως ιδιοκτησία Ιωάννη Γιαννέλη- θεοδο¬ 
σιάδη, και καθορισμός ειδικών όρων και περιορισμών δόμησής του, 
Ο ΥΠΟΥΡΓΟΙ ΑΙΓΑΙΟΥ 
' Εχοντας υπόψη: 

1. Τις διατάξεις του ν. 1577/1985 (ΦΕΚ 210/Α) και ειδικό¬ 
τερα τα άρθρα 3 και 4 (παρ. 2). 

2. Την υπ’ αρ. 75724/1151/30.12.1983 κοινή απόφαση 
των Τπουργών Προεδρίας Κυβερνήσεως και Χωροταξίας Οικι¬ 
σμού κάι Περιβάλλοντος (ΦΕΚ 767/Β) και ειδικότερα το άρθρο 
5, όπως τροποποιήθηκε με την υπ’ αρ. 28112/356/17.4.1985 
όμοια απόφαση (ΦΕΚ 205/Β/85). 

3. Το υπ’ αρ. 1/1986 Π. δ/γμα (ΦΕΚ 1/Α) και ειδικότερα τα 
άρθρα 2 (παρ. 3ζ) περιπτ, α.α.) και 5 αυτού. 

4. Την από 11.8.1986 άιτιολογική έκθεση της Δ/νσης Παραδο¬ 
σιακών Οικισμών και Περιβάλλοντος (Γ7) του Υπουργείου Περιβάλ¬ 
λοντος Χωροταξίας και Δημοσίων Έργων. 

5. Την παρέλευση της προθεσμίας που ορίζεται από τις διατάξεις 
του άρθρου 4 παρ. 2 του Ν. 1577/85 (ΦΕΚ 210Α) χωρίς να περιέλ¬ 
θουν στη Δ/νση Παραδοσιακών Οικισμών (Γ7) τυχόν αντιρρήσεις του 
Ιωάννη Γιαννέλη- θεοδοσιάδη, αποφασίζουμε: 

. 1. Χαρακτηρίζεται ως διατηρητέο το κτίριο που βρίσκεται στον 
οικισμό θερμή Λέσβου, φερόμενο ως ιδιοκτησία Ιωάννη Παννέλη - 
θεοδοσιάδη, όπως φαίνεται σημειωμένο στο σχετικό πρωτότυπο τοπο¬ 
γραφικό διάγρασμμα σε κλίμακα 1:5000 που θεωρήθηκε από τον 


Προϊστάμενο της Δ/νσης Πολεοδομικών Εφαρμογών του Υπουργείου 
Περιβάλλοντος Χωροταξίας και Δημοσίων Έργων με την υπ’ αρ. 
64384/3892/1986 πράξη του και που συνοπτικό του αντίτυπο δη¬ 
μοσιεύεται με την παρούσα απόφαση γιατί πρόκειται για κτίριο με 
παραδοσιακή μορφή και ιδιαίτερο αρχιτεκονικό χαρακτήρα. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών 
και διακοσμητικών στοιχείων του. 

3. Επιτρέπεται η επισκευή ο εσυγχρονισμός των εγκαταστάσεων, 
η ενίσχυση του φέροντα οργανισμού καθώς και επεμβάσεις για λό¬ 
γους λειτουργικούς του διατηρητέου κτιρίου, εφόσον δεν αλλοιώνεται 
ο αρχιτεκτονικός χαρακτήρας του. 

4. Δεν επιτρέπεται η τοποθέτηση φωτεινών ή μη επιγραφών και 
διαφημίσεων στο διατηρητέο κτίριο. 

5. Για οποιαδήποτε επέμβαση στο εξωτερικό και εσωτερικό του διατη¬ 
ρητέου κτιρίου καθώς και στον περιβάλλοντα χώρο του, απαιτείται η 
έγκριση της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 8 Δεκεμβρίου 1986 

ο ΥΠΟΥΡΓΟΣ 

ΚΟΣΜΑΣ ΣΦΥΡΙΟΥ 











